Пријатељи, прочитајте пажљиво документ и препишите жутим уоквирене редове. Све прочитано помоћи ће ти да одговориш на захтеве.

Социјалне песме су оне у којој песник исказује свој однос и став према друштву, према друштвеним појавама и своја реаговања на те појаве. У социјалној песми исказују се изразито колективна осећања. Она је првенствено инспирисана друштвеним стањем и положајем једне угњетене класе, тешким положајем, бедом или друштвеним неправдама које трпе потиштени и обесправљени. Исказујући своје осећање љубави или сажаљења према потлаченим и угњетеним, или свој протест, песник је тумач таквог односа за бољи живот потлачених, угњетених и обесправљених, што значи за бољи живот људи, и његова песма најчешће тежи да изазове на такву борбу све политички свесне и напредне људе целога човечанства, па је она стога врло често и револуционарна, и својом наменом и садржином дубоко хумана и општечовечанска.

Песници социјалних песама се обично јављају у доба друштвених неправди и зала. Они друштвеној стварности свога времена супротстављају један други, светао људски идеал, исказују и теже да остваре један други, хумани и социјално праведнији однос међу људима, или бар тај нови хуманији и социјално праведнији однос наговештавају човечанству**. Социјални песници су најбројнији у оним периодима друштвеног развитка када су друштвени, односно класни сукоби најоштрији, у предвечерје револуција или у току самих револуција**. Они су стога врло често авангарда револуција.

Социјалне песме могу, када су уметничке, да створе ванредно снажне уметничке ефекте и да пруже велика уметничка уживања. Оне постижу такве ефекте и уживања баш својом социјалном и хуманом садржином и наменом, баш тиме што постављају или дочаравају један висок људски и естетички идеал. **Такве социјапне песме, свакако, изазивајући тако снажна осећања, нагоне читаоца и на размишљање и доводе га до закључка и судова о друштву и друштвеном поретку које има и сам песник, до његових класних или политичких позиција.** Исто тако, социјална песма, нарочито код национално поробљених народа, може да буди и родољубива осећања, и она то и чини. Због национално-политичког и социјалног положаја неких делова наших народа **у многим песмама неких наших песника тешко је одвојити социјално и национално, тј. родољубиво осећање, јер су она условљена једно другим, проистичу једно из другог.**

**Алекса Шантић** ([1868](https://sr.wikipedia.org/wiki/1868" \o "1868) —[1924](https://sr.wikipedia.org/wiki/1924))

[српски](https://sr.wikipedia.org/wiki/%D0%A1%D1%80%D0%B1%D0%B8) [песник](https://sr.wikipedia.org/wiki/%D0%9F%D0%B5%D1%81%D0%BD%D0%B8%D0%BA" \o "Песник) и [академик](https://sr.wikipedia.org/wiki/%D0%90%D0%BA%D0%B0%D0%B4%D0%B5%D0%BC%D0%B8%D1%98%D0%B0" \o "Академија), родом из Мостара где је провео већину живота и песничког стваралаштва. Највећа дела стварао је крајем [19](https://sr.wikipedia.org/wiki/19._%D0%B2%D0%B5%D0%BA). и почетком [20. века](https://sr.wikipedia.org/wiki/20._%D0%B2%D0%B5%D0%BA). Узори су му били српски писци [Војислав Илић](https://sr.wikipedia.org/wiki/%D0%92%D0%BE%D1%98%D0%B8%D1%81%D0%BB%D0%B0%D0%B2_%D0%98%D0%BB%D0%B8%D1%9B" \o "Војислав Илић) и [Јован Јовановић Змај](https://sr.wikipedia.org/wiki/%D0%88%D0%BE%D0%B2%D0%B0%D0%BD_%D0%88%D0%BE%D0%B2%D0%B0%D0%BD%D0%BE%D0%B2%D0%B8%D1%9B_%D0%97%D0%BC%D0%B0%D1%98" \o "Јован Јовановић Змај), а од страних је највише поштовао [Хајнриха Хајнеа](https://sr.wikipedia.org/wiki/%D0%A5%D0%B0%D1%98%D0%BD%D1%80%D0%B8%D1%85_%D0%A5%D0%B0%D1%98%D0%BD%D0%B5" \o "Хајнрих Хајне). У његовим песмама има емоционалног бола, родољубља, љубавне чежње и пркоса за национално и социјално угрожен српски народ.

МОЈА ОТАЏБИНА

Књ. род: запиши сам/а

Књ. врста: запиши сам/а

Књ. форма: запиши сам/а

Стих: запиши сам/а

Строфа: запиши сам/а

Врста песме:

Рима: запиши сам/а

Стилске фигуре: запиши сам/а

Тема:

Порука:

Песма „Моја отаџбина” Алексе Шантића јесте једна од оних његових песама у којима песник постаје глас народа. Песма је родољубива, лирска песма, испевана у сонетној форми. Састоји се од четири строфе, два катрена и две терцине. Песма је настала 1908. године када се догодила Анексиона криза у Босни и Херцеговини. У тим годинама код Шантића долази до разочарења те му основне теме у поезији постају патриотизам, побожност, љубав, пролазност младости.

Не плачем само с болом свога срца

Рад’ земље ове убоге и голе;

Мене све ране мога рода боле,

И моја душа с њим пати и грца.

Овдје у болу срца истрзана

Ја носим клетве свих патња и мука,

И крв што капа са душманских рука,

То је крв моја из мојијех рана.

У мени цвиле душе милиона;

Мој сваки уздах, свака суза бона

Њиховим болом вапије и иште…

И свуда гдје је српска душа која,

Тамо је мени отаџбина моја –

Мој дом и моје рођено огњиште.

Алекса Шантић је развијао култ села и даје нам моћне песме у славу сељака, насупрот школи и граду. Од својих савременика Шантић се разликује по томе што није певао само о лирским темама већ и о темама које су ширег друштвеног и историјског значаја. У његовој поезији до 1901. године преовладавала је родољубива, љубавна и пригодна поезија, да би након тог периода Шантић био више окренут сиромаштву и националној борби. У својим песмама исповедао је братство свих људи и са нежношћу је прилазио сваком људском створу. Крвно је био везан за оно што га непосредно окружује, за домовину, за род, народ и свој дом.

Шантић је певао о народним страдањима, пре свега о човеку кога је познавао. Певао је о отаџбини у ужем (о Мостару) и ширем смислу (о целокупном свом народу као у песми “Моја отаџбина”). Певао је о томе и због тога патио, због околности и ситуације у којој се налази његов народ. Шантић је са лакоћом повезивао одлике народне песме, којом се изражава ведрина живота, са рафинисаним модерним сонетом у ком одзвањају мука, патња, меланхолија и бол.

За тумачење ове песме потребно је пре свега да знамо шта за песника представља отаџбина о којој пева. Изгледа да је песник под овим појмом подразумевао читав простор на ком је живео његов народ и сународници. Иста им је била судбина и у отпору неслободи и у борби за слободу. У самој песми најбоље можемо видети шта песник мисли када помиње отаџбину, нарочито у последњој строфи.

У песми се осећа јако родољубље, снажна песникова осећања пуна бола и истине. Песник нам говори да не плаче болом само свога срца већ да осећа сву бол и све ране које осећа народ. Та бол коју осећа јесте и због своје земље која је сада убога и гола, и песник грца у том болу. Осећамо да су стихови згрчени, збијени као и сам песник, јачина тог бола не дозвољава му да се отргне. Када песник каже да не плаче само због убоге и голе земље наговештава нам да се нешто претходно догодило и да је сада земља опустошена. Лирско “ја” се пробија и долази до изражаја, сходно јачини бола коју песник осећа, али тај песник је заправо глас народа и преноси нам осећања која у свима владају, песник и народ су једно.

Песник нам наставља јасно и једноставно говорити о болу који осећа. У првој строфи његово срце пати, а у другој је истрзано од јачине клетви и свих патњи и мука. Сва крв која је проливена, заправо је крв његових рана. У прве две строфе песник нам доноси расположења и осећања која је у њему изазива ситуација у којој се налази његов народ. У стиховима налазимо доста заменица ја, мене, моја, чиме нам песник жели нагласити да је он једно са својим народом. Он нам открива своју рањиву интиму, осећа се да је био покренут личним осећањима, која су уједно осећања целог народа. Свака кап крви коју је пролио душманин је крв са песникових рана, имамо поистовећивање са народом.

У терцинама се сада песник поистовећује са милионима људи. Бол лирског субјекта није само његова бол, већ бол милиона. Сваки уздах који песник удахне, свака суза је прожета заједничким болом свога народа. Љубав према народу и земљи буди у њему саосећање. За Шантића је заједница значајна и његово срце куца за целокупан његов народ. Више није моја бол, него сада је сједињена са њиховим болом, болом народа. Док је у претходним стиховима грцала сада вапи за слободом.

Последња строфа нам доноси нешто мирнији тон и песник покушава смирити и обуздати своја осећања. Последња строфа нам носи поруку, односно пенту песме, што је карактеристично за сонет, разрешење се налази на крају. Шантић је отаџбину доживео као простор на коме живе његови сународници без обзира на државне границе. И због тога је његова отаџбина расута по свету. Где год да је српска душа и његова је, ту је и његов дом и огњиште. Песник нам жели показати значај заједнице и јединства једног народа. **Ма где да се налазимо требамо се држати као једно и због тога песник у овој песми проговара једним гласом “гласом свога народа”.**

Шантић је певао своје личне доживљаје, али је више стремио ка доживљајима народним. Он је ишао за својим људима, заједно са песмом, певајући у име свих. Он жели да опева све што је дивно у његовом народу и да изобличи зло и ругобу. Због тога његово песништво и јесте пола лично, а пола народно.

Вељко Петровић (1884–1967)

српски песник и приповедач. Писао је песме, приче, приповетке и разне чланке из књижевности. Био је члан Српске академије нуке и уметности (САНУ), управник Народног музеја у Београду и председник "Матице српске". Његове најпознатије књиге прича су: „Изданци из опаљеног грма", „Препелица у руци" и „Дах живота". Поезија Вељка Петровића је поезија нервозе модерног човека и националне енергије традиционалнога Србина. Песму Ратар написао је као млад писац са свега двадесет две године.

РАТАР

Књ. род: запиши сам/а

Књ. врста: запиши сам/а

Књ. форма: запиши сам/а

Стих: запиши сам/а

Строфа: запиши сам/а

Рима: запиши сам/а

Стилске фигуре: запиши сам/а

Тема:

Порука:

Жуљаве руке одмара на плугу.

Дубоко дише, и као да дремље.

А ветар, чухом пробудјене земље

Надојен, тресе седу влас му дугу.

Пред ногама му полегле, спокојне,

Богате бразде, и како их гледа,

Ко своја добра и марљива чеда,

Безмерна незност облева му знојне

Боре, у мрачној борби узоране.

Он воли земљу ту, на којој стоји,

Напорним радом, знојем сто је гноји,

На којој своје он тавори дане.

Он са ње кликће, с ње га сета мори…

И када семе нечујно пуцкета,

Ил’ класје шушти, гиба се сред лета:

Он то разуме, то му земља збори.

И кад је тако милује, у груди

Несвесно му се тиха песма јави:

Проста ко земља, ко различак плави,

Суморна, блага, без големих жуди…

Песма је родољубива, социјална песма у којој песник изражава саосећање према тешком животу људи, неправдама и сиромаштву. У поезији Петровића налазимо дуализам између независне, модернистичке јединке и вернога члана националне заједнице.

Вељко Петровић нам приказује једнан разривен душевни живот, одсуство склада у души човека, нешто напукло и пометено, растрзано. Код њега налазимо јаке речи које нам изражавају тешко стање бола и умора од живота. Налазимо природу која је сада део човека, она се не налази изнад њега. Она је његова колевка и гроб. Оно што родна земља даје Вељку Петровићу јесте снага, вера и поуздање. Опевао нам је ону вечиту везу која постоји између човека и ње. Песник осећа да је изникао из те земље, као и сељак којег нам приказује. Из тог схватања, осећања земље настале су родољубиве песме Вељка Петровића.

Иако модеран, Вељко Петровић је показао да је у дну своје душе сачувао тврду душу и борбену енергију предака. Дао нам је једно ново осећање патриотизма као једно основно људско осећање.

Наслов песме јесте заправо палиндром**. Палиндроми су речи које се исто читају од почетка и од краја и њихово значење се притом не мења**. У песми налазимо социјалне мотиве са елементима родољубља. Песник у њој изражава саосећање са човеком ратаром и његовим тешким животом. Песма се састоји од шест строфа писаних у катренима (четири стиха). У њој налазимо обгрљену риму, римују се први и четврти, а други и трећи стих.

Прва слика нам доноси ратара у пољу. Негове руке су жиљаве од рада и он их одмара на плугу. Дубоко дише од спарине и од умора који га тера да дрема. Ветар који дува тресе му дугу влас на глави. Видимо да је ветар јутарњи, земља се тек пробудила, а ратар је већ на њиви. Ратареве руке су жуљаве и тиме нам песник показује колико је тежак његов живот, те жуљеве је од рада добио. Његов тежак положај показује нам се и његовим тешким умором које га савладава и тера да дрема.

Пред ратаревим ногама леже бразде, спокојне и богате. Ратар своју земљу воли као своје дете, тако и ове бразде он брижно гледа и пази, јер оне треба да му изроде оно што мукотрпним радом мора створити да би преживео. Гледајући их тако облива га безмерна нежност, иако их је у зноју и мучној борби узорао он их воли. У следећој строфи наилазимо на опкорачење. Песник нам претходну слику ратара док гледа узоране бразде не завршава у другој, већ на почетку треће строфе. Безмерна нежност облева му знојне боре, у мучној борби узоране.

Исказује нам се велика љубав према својој земљи. Ратар воли земљу на којој стоји иако она из њега изискује напоран рад и зној. Он на тој земљи проводи своје дане, то је његово родно тло и осећа се јачина тог патриотизма једног сељака. На овој земљи ратар проводи и своје срећне и мучне дане, она је за њега све. Са ње кличе и са ње се умара, на њој се буди раздраган у увече леже уморан.

Он разуме своју земљу. Чује њене скоро бешумне трзаје. Чује када семе нечујно пуцкета, када његово класје шушти, када се земља гиба у сред лета. Све он то осећа својим чулима и доживљава као обраћање земље њему. Као да земља са њим говори. И док обрађује земљу, песник нам каже да је он милује и у њему се несвесно јавља песма. Песма је проста као та земља, проста за њега јер он је познаје и зна ту родољубиву песму коју у њему само родна земља може изазвати. Ко различак плави, песма је блага и суморна, нема големих жуди. Ратар је свакодневно пева, навикао је на живот који живи. Неман еке посебне жудње за било каквим другим стварима. Њему су његова песма и земља довољне за један миран живот који је насупрот тој срећи прожет мукотрпним радом.

Боре које налазимо на ратаревом челу су настале од мукотрпног рада на њиви. Он се од јутра до мрака бори да створи себи приходе, да би могао преживети. У трећој строфи нам је исказана неизмерна љубав ратара према својој земљи. Он зна да никуда са ње неће отићи и да ће на њој провести остатак свог живота. Стапање пејзажа и социјалног мотива проналазимо у стиховима где се бразде пореде са децом, ратар их пази као своја добра и марљива чеда. Лепоту лирске песме допуњују епитети и поређења. Епитети нам помажу да схватимо колико је тежак положај ратара и колико он своје снаге и зноја треба да уложи како би обрадио земљу.

У песми нам је опевана ратарева исконска љубав према земљи. Она га напаја снагом и енергијом, због ње постоји. Ратар се осећа сигурно на њој, иако му изискује зној и умор. Он милује своју земљу и упркос свим тешкоћама она у њему изазива песму. Песник је успео ухватити оно што је најинтимније, ону вечиту везу између човека и земље, осећање да она постоји због њега и он због ње. Веза између биљке и земље, повезана са човеком, приказана је као чињеница да се из земље узимају снага и живот потребни и човеку и биљци да би преживели.

**Задаци:** Испрати следеће линкове!

<https://www.youtube.com/watch?v=-lJxjGJ3ia0>

<https://www.youtube.com/watch?v=3ZDdfHZTu0Q>

<https://www.youtube.com/watch?v=BpQIa6ceUpw>

<https://www.youtube.com/watch?v=9l9GUDbwFnw>